**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**Относно:** Актуализация на местоположението, броя на местата на таксиметровите стоянки и обозначаването им в гр. Русе

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Съгласно чл. 47, ал. 1 от Наредба №34 от 06.12.1999г. за таксиметров превоз на пътници издадена от Министъра на транспорта, Общинският съвет определя броя, местонахождението и сигнализирането на таксиметровите стоянки на територията на общината. С Решение №1474, прието с Протокол №52/21.09.2023 г. Общински съвет - Русе прие актуализация на местоположението, броя на местата на таксиметровите стоянки и обозначаването им.

При сигнализирането на стоянките се оказа, че част от тях са на неподходящи места: намират се в близост до жилищни сгради, което доведе до оплаквания от живущите за заети паркоместа, денонощен шум от затваряне/отваряне на врати, музика, говор и не на последно място от замърсяване на района. Такива са таксиметровите стоянки на изхода на хотел „Рига“ и тази на ул. „Студентска“ (пред втори корпус на Русенски университет). При сигнализирането на стоянките от Общинско предприятие „Комунални дейности“ се установи, че за част от тях ще е необходимо да се извърши корекция в броя на местата, поради недостатъчна дължина на участъка от улицата за обозначаването им съгласно нормативните изисквания. Такива са тези, определени на ул. „Цар Калоян“, ул. „Чипровци“ (до стадион „Дунав“), бул. „Липник“ (пред бл. „Чавдар Войвода“) и ул. „Гео Милев“.

От практиката е установена по-малка използваемост на някои от досега приетите таксиметрови стоянки, поради което е целесъобразно, същите да бъдат предложени за закриване. Такива са таксиметровите стоянки на ул. „Рига“ (странично при бл. „Ивайло“) и тази на бул. „Гоце Делчев“ преди бул. „Васил Левски“ (на уширението срещу ул. „Генерал Кутузов“).

Тези корекции са обсъдени и уточнени с представители на по-големите таксиметрови фирми, ползватели на стоянките. Взети са под внимание и техните предложения, относно местоположението на някои от тях. Актуализираният списък по отношение на местоположението и броя на местата на таксиметровите стоянки е разгледан и приет на редовно заседание на Общинската комисия по безопасност на движението по пътищата (ОбщКБДП) проведено на 30.04.2024г. (Протокол №3/30.04.2024г.).

Настоящото предложение е основано на принципите на прозрачност и публичност и предложеното решение няма да бъде в разрез с правото на европейската общност.

Целта е да се изпълнят законовите изисквания и да се намалят проблемите на гр. Русе, свързани с липсата на свободни паркоместа, нарушаването на спокойствието около жилищните сгради и замърсяването в района.

Очакваните резултати от предложението са: удовлетворяване на обществения интерес на заинтересованите лица, справяне със системното нарушаване на спокойствието на живущите в прилежащите жилищни сгради и отстраняване на техническите разминавания, свързани с обозначаването на стоянките съгласно нормативните изисквания.

Предвид горното и на основание чл. 63, ал. 1 от Правилника за организация и дейността на ОбС-Русе, неговите комисии и взаимодействието му с общинската администрация, предлагам на Общинския съвет да вземе следното

**Р Е Ш Е Н И Е:**

На основание чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация, чл. 47, ал. 1 от Наредба №34 от 06.12.1999г. за таксиметров превоз на пътници издадена от Министъра на транспорта, Общински съвет – Русе реши:

Приема актуализация на местоположението, броя на местата на таксиметровите стоянки и обозначаването им  в гр. Русе отразени в Приложение 1 към настоящето предложение, като:

1. Закрива таксиметрови стоянки, както следва:
   1. На ул. „Рига“, странично при бл. Ивайло;
   2. На бул. „Гоце Делчев“ преди бул. „Васил Левски“.
2. Намаляват се местата на таксиметровите стоянки намиращи се на:
   1. Ул. „Цар Калоян“ в ляво при Транспортна болница от 3 бр. стават 2 бр.;
   2. Ул. „Чипровци“ след спирка „Стадион Дунав“ от 4 бр. стават 3 бр.;
   3. Бул. „Липник“ пред бл. „Чавдар войвода“ в локалното платно от 5 бр. стават 3 бр.;
   4. Изхода на хотел „Рига“ след бариерата в дясно от 6 бр. стават 3 бр.;
   5. Ул. „Гео Милев“, западно от СОУ „Васил Левски“ от 5 бр. стават 4 бр.
3. Преместват се таксиметровите стоянки, както следва:
   1. На ул. „Студентска“ в дясно, преди кръстовището с ул. „Янтра“ пред търговските обекти намиращи се срещу втори корпус на Русенски университет, която да действа като стоянка в часовете от 07:00 до 19:00 часа с 5 бр. места;
   2. От ул. „Цветница“ да се премести в улицата между блок БДЖ и Покрит пазар с 5 бр. места;
   3. На бул. „Христо Ботев“ в посока Центъра преди изхода от Печатни платки с 5 бр. места.

**ПЕНЧО МИЛКОВ**

*Кмет на Община Русе*

**ПРИЛОЖЕНИЕ 1**

**Списък**

**на таксиметровите стоянки на територията на гр. Русе**

|  |  |  |
| --- | --- | --- |
| **№** | **МЕСТОНАХОЖДЕНИЕ НА СТОЯНКИТЕ** | **Бр.**  **места** |
| **1.** | На бул. „Цар Освободител“ в посока СБА след ул. „Болярска“ /начало след м-на за дънкови облекла/ | 5 |
| **2.** | По бул. „Цар Освободител“ пред Автогара-Юг по посока Мелницата /начало пред аптеката/ | 5 |
| **3** | Кв. Дружба 3 на ул. „Даме Груев“ пред бл.10 | 5 |
| **4.** | Кв. Дружба 3, след обръщалото на тролейбусите-посока Печатни платки | 3 |
| **5.** | Кв. Дружба 3, пред бл. 6 | 5 |
| **6.** | Кв. Чародейка-Г-Юг на ул. „Тодор Икономов“– срещу денонощния паркинг | 8 |
| **7.** | На ул. „Чипровци“ след спирка „Стадион Дунав“ | 3 |
| **8.** | По ул. „Чипровци-пробива“ пред пощата по посока ОУ „Олимпи Панов“ | 5 |
| **9.** | На ул. „Студентска“ в дясно, преди кръстовището с ул. „Янтра“ пред търговските обекти намиращи се срещу втори корпус на Русенски университет, която да действа като стоянка в часовете от 07:00 до 19:00 | 5 |
| **10.** | На ул. „Скопие“ при ул. „Доростол“ | 5 |
| **11.** | На ул. „Янтра“ при ул. „Доростол“ | 4 |
| **12.** | Дом на културата – Механотехникума | 6 |
| **13.** | На аварийното тролейбусно обръщало пред „Арда“ | 6 |
| **14.** | На изхода на хотел Рига след бариерата в дясно | 3 |
| **15.** | На ул. „Борисова“-преди Икономическия техникум в посока ЖП гара | 8 |
| **16.** | Пред Исторически музей | 2 |
| **17.** | На ул. „Борисова“- след сп. Централна гара | 5 |
| **18.** | На ул. „Борисова“ – бл. „Пушкин“ | 2 |
| **19.** | На ул. „Г. С. Раковски“ в участъка между ул. „П. Д. Петков“ и ул. „Ангел Кънчев“ | 7 |
| **20.** | При ПП Успех | 3 |
| **21.** | По бул. „Хр. Ботев“ в посока Центъра преди изхода от Печатни платки | 5 |
| **22.** | Паркинга на МОЛ Русе | 6 |
| **23.** | Кв. Здравец на ул. „Захари Стоянов” в посока Олимп на 50 м преди кръстовището | 5 |
| **24.** | Кв. Здравец-Изток, пред бл. Явор в посока КАТ на локалното платно | 3 |
| **25.** | В дясно на улицата между блок БДЖ и покрития пазар | 5 |
| **26.** | Пред бл. „Мара Гидик“ на ул. „Н. Петков“ | 2 |
| **27.** | На ул. „Цар Калоян“ в ляво при Транспортна болница | 2 |
| **28.** | На бул. „Липник“ пред бл. „Чавдар войвода“ в локалното платно | 3 |
| **29.** | При п. в. Охлюва | 3 |
| **30.** | На ул. „Николаевска“ пред Стоматологията, около входа | 2 |
| **31.** | На ул. „Захари Стоянов“ срещу комплекс „Радилон“ | 2 |
| **32.** | На ул. „Муткурова“ в ляво преди кръстовището с ул. „П.Д.Петков“, която да действа като таксиметрова стоянка в часовете от 07:00 до 21:00 | 3 |
| **33.** | Пред ДКЦ-1 – ул. „Независимост“ | 10 |
| **34.** | На ул. „Борисова“ посока център, между ул. „Мария Луиза“ и ул. „Панайот Хитов“ | 5 |
| **35.** | На бул. „Гоце Делчев“ и ул. „Тинтява“ | 3 |
| **36.** | В кв. Здравец-Изток, около Енергетиците (блокове) в посока КАТ на тротоара успоредно на локалното платно | 5 |
| **37.** | На ул. „Олимпи Панов“ 3-те служебни абонамента на Община Русе и 2-та служебни абонамента на юридическо лице, да действат като таксиметрова стоянка от 19:00 до 08:00 | 5 |
| **38.** | На централна ЖП гара 3 бр. на паркинга между Централна ЖП гара и Автогара-Юг, 2 бр. срещу Митницата и 5 бр. на паркинга срещу Пощата. | 10 |
| **39.** | На ул. Ат. Буров – Америк. пазарче | 2 |
| **40.** | На ул. Братислава на паркинг срещу служебен вход МБАЛ Медика | 5 |
| **41.** | Ул. Гео Милев, западно от СОУ „Васил Левски“ | 4 |